Diari Oficial de la Generalitat Valenciana


Sumari del DOGV 9733, del 27-11-2023 (2023/11267)

RESOLUCIÓ de 24 d'octubre de 2023, de la Direcció General de Justícia, de la Conselleria de Justícia i Interior, per la qual es resol el concurs de trasllats convocat per Resolució de 25 de gener de 2023, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es convoca un concurs de trasllats per a la provisió de llocs de treball genèrics en els instituts de Medicina Legal i Ciències Forenses de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9733

Data del DOGV
:   27-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11739


Data del document
:   24-10-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 24 d'octubre de 2023, de la Direcció General de Justícia, de la Conselleria de Justícia i Interior, per la qual es resol el concurs de trasllats convocat per Resolució de 25 de gener de 2023, de la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, per la qual es convoca un concurs de trasllats per a la provisió de llocs de treball genèrics en els instituts de Medicina Legal i Ciències Forenses de la Comunitat Valenciana. [2023/11417]  
De conformitat amb el que estableixen els articles 51, 52 i 53, del Reglament d'ingrés, provisió de llocs de treball i promoció professional del personal funcionari al servei de l'Administració de Justícia, aprovat per Reial decret 1451/2005, de 7 de desembre, i en la Resolució de 25 de gener, per la qual es convoca un concurs per a la provisió de llocs de treball en els instituts de Medicina Legal i Ciències Forenses de la Comunitat Valenciana, aquesta direcció general, fent ús de les atribucions conferides en virtut de l'article 9 del Decret 134/2023, de 10 d'agost, del Consell, pel qual aprova el Reglament orgànic i funcional de la Conselleria de Justícia i Interior, ha disposat:  
  
  
Primer  
Resoldre el concurs de trasllat adjudicant els llocs convocats als funcionaris de carrera pertanyents al cos de Metges Forenses que figuren en l'annex I.  
  
Segon  
Declarar deserts els llocs que figuren en l'annex II.  
  
Tercer  
El termini per a prendre possessió del nou destí obtingut serà de tres dies hàbils, si no implica canvi de localitat del funcionari; huit dies hàbils, si implica canvi de localitat dins de la comunitat autònoma; i vint dies hàbils, si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, en què serà un mes tant si el lloc de treball és el d'origen com si és el de destinació. Quan l'adjudicatari de plaça obtinga amb la seua presa de possessió el reingrés en el servei actiu, el termini serà de vint dies hàbils.  
  
Per als funcionaris que estiguen exercint un lloc de treball en comissió de servei, a l'efecte de terminis possessoris, s'entendrà per localitat de funcionari aquella en la qual estiguen prestant serveis efectivament.  
  
El termini per a la presa de possessió començarà a comptar a partir de l'endemà del cessament, que s'haurà d'efectuar dins dels tres dies hàbils següents a la publicació de la resolució del concurs en el Boletín Oficial del Estado.  
Els qui es troben exercint una comissió de servei no serà necessari que es desplacen a l'òrgan d'origen que tinguen reservat per a formalitzar el cessament, ja que poden realitzar-lo en l'òrgan en el qual estiguen prestant la comissió; per a això, l'Administració farà arribar els documents a l'òrgan en el qual el concursant es trobe exercint la comissió.  
  
Si la resolució comporta reingrés al servei actiu des de les situacions d'excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, el termini de presa de possessió s'haurà de computar des d'aquesta publicació.  
El termini possessori serà retribuït per l'administració competent respecte de la plaça obtinguda en el concurs.  
El còmput dels terminis possessoris s'iniciarà quan finalitzen els permisos o llicències, incloent-hi les de vacances, que hagen sigut concedits a les persones interessades.  
La notificació dels documents de cessament derivats del concurs de trasllats (F3T) s'efectuarà a través de la carpeta ciutadana de la Generalitat Valenciana. Una vegada signat digitalment el cessament, la persona interessada n'haurà de remetre una còpia en format PDF a l'adreça de correu electrònic epgzrpmiziyto@jkt.tr, i en l'assumpte haurà d'indicar: «Cessament concurs 2023».  
Els documents de presa de possessió (F1T) seran remesos per aquesta direcció general a les adreces de correu electrònic corporatiu dels instituts de Medicina Legal en els quals els funcionaris adjudicataris hagen obtingut destinació. Per a formalitzar-los hauran de ser signats digitalment, dins del termini possessori per les persones interessades que hauran de remetre una còpia, en format PDF, a l'adreça de correu electrònic nbuwcxfrxvxat@lqv.lp.  
  
Contra aquesta resolució es podrà interposar un recurs potestatiu de reposició davant la Direcció General de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant els jutjats contenciosos administratius de València, en el termini de dos mesos, segons el que disposa l'article 9 de la Llei 29/1998, de 13 de juliol, reguladora de la jurisdicció contenciosa administrativa, a comptar a partir de l'endemà de ser publicada en el Boletín Oficial del Estado.  
  
  
València, 24 d'octubre de 2023.- La directora general de Justícia: Cristina Gil Fabregat.